钦定古今图书集成/理学汇编/学行典/第279卷 > 颜氏家训 > 《和归去来辞题王司马休庵》明·何乔新
## 钦定古今图书集成/理学汇编/学行典/第279卷 > 颜氏家训 > 《和归去来辞题王司马休庵》明·何乔新

休庵者，大司马王公归休之室也。公国之重臣，职典邦政，圣天子之所倚毗，而天下士大夫所望以兴道致治者也。顾以夙夜在公，忧勤致恙，数上章求去位，优诏不允，而公请之益坚，乃得解政暂归。乌乎，卓哉！世之名位与公等者不少，勋烈如公者，盖亦有焉。至于当国家倚任之时，而秉急流勇退之节者，求诸古“今，盖不可多得也，乃今于公见之。昔陶渊明解官而归，作《归去来辞》以见志。千载之下，颂其辞，想其人，景仰而不已。” 公之风节，视渊明盖无愧焉。乔新仰公之盛德久矣，苐以地分悬绝，未尝敢一谒公之门。今公之归休是庵也，不得已于言，故取《归去来辞》和之，以道公归休之乐，又以见公之风节，足“以继美于昔人也。” 其辞曰：

《归去来》兮，胡为眷眷而怀归。念人生之如寄，忽感悟
以兴悲。眷明哲之已远，沗轨辙之可追。既委心于义
命，又奚较于是非。指崤函之归路，想儿女之牵衣。望
太华之嶙峋，见翠霭之霏微。故园伊迩，我车载奔。绿
阴垂宇，清川绕门。兰𦶜未芜，简篇尚存。抚我素琴，酌
我芳尊。无嚣声之聒耳，无忧悰之在颜。怅百岁其几
“何，知一庵之足安。翫寒泉之滴滴，听黄鸟之关关。坐
磐石以长啸，登崇岩以纵观。鱼洋洋以潜泳，云霭霭
以往还。抚物理而自感，聊夷犹以盘桓。《归去来》兮，与
赤松而同游。屣轩冕其如脱，惟道义之是求。荣莫荣
于不辱，乐莫乐于无忧。敛济世之宏略，爰经画其田
畴。”乃驾鹿车，乃泛兰舟。采𬞟藻兮幽涧，艺兰杜兮芳
丘。涤烦襟于茂荫，濯尘缨于清流。念归全于此庵，实
“祖考之馀休。已矣乎！吾不能变心以徇时，相彼欲去
而可留。汨汨宠利竟安之？”寻泉石之旧盟，赴鸥鸟之
幽期。逐猿鹤以长往，荷钱镈以载耔。续《归田》之雅制，
歌《考槃》之遗诗。洵俯仰以无愧，泰然自得夫何疑。